
PARTIDUL SOCIAL DEMOCRAT

COMISIA NATIONALA DE ARBITRAJ SI INTEGRITATE MORALA

HOTARAREA nr 47

sedinta publica din data de 13 Noiembrie 2011

Pe rol se afla pronuntarea Comisiei Nationale de Arbitraj si Integritate Morala (CNAIM) in cauza privind sesizarea CNAIM de catre Biroul Permanent National (BPN) al Partidului Social Democrat (PSD) impotriva domnului Mircea Dan Geoana, senator PSD si membru al Organizatiei Judetene Dolj a PSD. 

Cauza are ca obiect constatarea incalcarilor statutare comise de domnul Mircea Dan Geoana si identificarea sanctiunilor aplicabile acestuia.

Dezbaterile in fond si sustinerile orale ale membrilor CNAIM au avut loc in sedinta publica din data de 13 Noiembrie 2011 si au fost consemnate in procesul – verbal al sedintei intocmit de catre secretara CNAIM doamna avocat Iasmina Parvulescu, membru al organizatiei PSD Bucuresti Sector 1.

Investirea CNAIM

La data de 08/11/2011 CNAIM a fost sesizata de catre BPN al PSD ( anexa 1), solicitandu-se: 

•
punctul de vedere al CNAIM in legatura cu refuzul domnului Mircea Dan Geoana de a respecta Hotararea BPN al PSD nr.52 din data 07/11/2011 (anexa 2) 

•
opinia CNAIM privind sanctiunea aplicabila acestuia. Odata cu sesizarea a fost transmisa catre secretariatul CNAIM si Hotararea BPN al PSD nr.52 din data 07/11/2011.

Investirea CNAIM a fost realizata corect in raport de prevederile Legii Partidelor Politice nr.14/2003, ale Statutului PSD si ale Regulamentului de organizare si functionare a CNAIM

Astfel, in conformitate cu art.15 din Legea Partidelor Politice nr 14/2003 „Pentru solutionarea diferendelor dintre membrii unui partid politic sau dintre acestia si conducerile organizatiilor partidului, se constituie comisii de arbitraj la nivelul partidului si organizatiilor sale teritoriale”. 

In conformitate cu prevederile Statutului PSD ( statut in vigoare incepand cu data de 10.02.2011(anexa 3) cand a fost pronuntata Sentinta civila nr 5 a Tribunalului Bucuresti – sectia a III a Civila prin care au fost inregistrat si aprobat noul Statut al PSD a sa cum a fost votat de catre Congresul extraordinar al PSD din data de 16/10/2010), respectiv art.34 alin.4, art.163 lit.b si art.165 CNAIM este autorizata sa cerceteze si sa constate cazurile de incalcare a Statutului PSD de catre membrii de partid, ori de catre membrii ai PSD care sunt si membrii ai Consiliului National al PSD, urmand ca rezultatul verificarilor sa fie adus la cunostinta Comitetului Executiv National.

Art.34 alin.4: „Comisiile de Arbitraj si Integritate Morala pot fi sesizate de organele de conducere [...] in legatura cu abaterile grave savarsite de membrii [...] propunnand [...] masuri sau sanctiuni supuse adoptarii de catre organele competente”

Art.163 lit.b: „CNAIM [...] cerceteaza si constata, la sesiare [...] existenta cazurilor de incalcare a legilor, a Statutului si a normelor morale de comportament de catre membrii Consiliului national”

Art.165: „Concluziile verificarilor efectuate de Comisie sunt prezentate in informari adresate Comitetului Executiv National [...]”

In conformitate cu prevederile Regulamentului de Organizare si Functionare a CNAIM aprobat de catre Comitetul Executiv National al PSD ( in baza art.162 alin.5) in sedinta din data de 29 Noiembrie 2010, respectiv art.12 alin.1 par.5 si 6 si art. 7 lit.h, CNAIM este competenta sa se pronunte, la sesizare, cu privire la abaterile savarsite de catre parlamentarii PSD si de catre membrii PSD alesi sau numiti intr-o functie de demnitate publica la nivel central, CNAIM fiind de asemenea investita sa lamureasca, la cererea oricarui organ de conducere centrala a partidului, modul de interpretare si aplicare a Statutului PSD in cazurile concrete:

Art.12 alin.1 par.5 si 6: „Comisia Nationala de Arbitraj si Integritate Morala poate fi sesizata in scris [...] cu privire la abaterile de la Statutul PSD [...] savarsite de catre:

            [...]

•
parlamentarii PSD

•
membrii PSD alesi sau numiti intr-o functie de demnitate publica la nivel central”

Art.7 lit.h: „ Domeniul de competenta al Comisiei Nationale de arbitraj si Integritate Morala este urmatorul:

[...]

(h) Lamurirea, la cererea [...] oricarui organ de conducere centrala [...] a partidului, a modului de interpretare si aplicare a Statutului PSD in cazurile concrete”

Compunerea CNAIM pentru sedinta din data 13/11/2011

In conformitate cu art.4 alin.1 din Regulamentul CNAIM aprobat de Comitetul Executiv National al PSD in data de 29/11/2010, CNAIM este compusa din 48 de membrii.    ( anexa 4)

Domnul Mircea Dan Geoana a ridicat, in mod public, problema componentei CNAIM care, in opinia domniei sale, ar fi trebuit sa fie compusa din 9 membrii, in conformitate cu prevederile art.162 alin.3 din Statutul PSD. Sustinerea domnului Mircea Dan Geoana este incorecta, intrucat in conformitate cu prevederile art. 242 din Statutul PSD: „Prevederile prezentului Statut cu privire la [...] alegerea organelor de conducere ale PSD de la toate nivelurile se aplica incepand cu urmatorul scrutin intern de alegeri al PSD”. 

Avand in vedere ca membrii CNAIM sunt alesi de catre Congresul PSD, iar dupa data de 10/02/2011 cand a intrat in vigoare prezentul Statut nu a existat nici un Congres al PSD, este normal ca CNAIM sa aiba in continuare componenta de 48 de membrii, alesi de asemenea de catre Congresul PSD, in conformitate cu prevederile art.70 alin.6 si 7 din vechiul Statut. 

In mod concret, la urmatorul scrutin intern al PSD se va alege o noua Comisie, formata din 9 membrii. Pana atunci, tinand seama de prevederile tranzitorii ale art.242 alin.2 din Statut, CNAIM va continua sa functioneze in componenta de 48 de membrii, asa a confirmat si Comitetul Executiv National al PSD prin aprobarea Regulamentului CNAIM la data de 24 noi 2010.

Constituirea CNAIM pentru sedinta din data de 13/11/2011

CNAIM s-a intrunit la sediul central al PSD din Bucuresti in formatie completa de 48 de membrii. Dintre acestia, 34 de membrii au fost prezenti efectiv, in timp ce alti 14 membrii au acordat mandat pentru a se vota in sedinta CNAIM. Domnul Mircea Dan Geoana a ridicat, in mod public, problema mandatelor si, mai ales, a „mandatelor imperative”, sustinand ca membrii CNAIM ar fi trebuit sa fie toti prezenti efectiv si sa actioneze doar in conformitate cu propria lor constiinta. 

In legatura cu acordarea mandatelor de catre unii membrii care nu au putut fi prezenti, precizam ca, in conformitate cu Hotararea nr.1 din data de 07/09/2010 a Biroului CNAIM (anexa 5) „[...] In situatia in care, un membru al CNAIM se va afla in imposibilitate de prezentare, acesta va putea imputernici Presedintele Comisiei sau un al membru al CNAIM sa exprime votul valabil”. In temeiul acestei Hotarari a Biroului CNAIM, 14 membrii ai Comisiei au acordat mandat,  invocand motive obiective care i-au impiedicat sa fie prezenti efectiv la sedinta de la Bucuresti,. 

Cvorumul de sedinta a fost de asemenea intrunit, in conformitate cu prevederile art.11 alin.2 din Regulamentul CNAIM „ Sedintele CNAIM se pot desfasura in prezenta a cel putin jumatate plus unu din membrii”.

In legatura cu „mandatul imperativ” invocat de catre Domnul Mircea Dan Geoana, acesta nu poate fi retinut, intrucat nici un membru al CNAIM nu a venit la aceasta sedinta cu solutia dinainte stabilita. Toti membrii CNAIM care au participat la dezbateri au votat in conformitate cu propria lor constiinta.

Citarea Domnului Mircea Dan Geoana pentru sedinta din data de 13/11/2011

In conformitate cu art.15 alin.3 din Legea nr.14/2003 a partidelor politice si cu art.8 lit.g par.3 din Regulamentul CNAIM, persoana care face obiectul sesizarii va fi invitata la audieri. Biroul CNAIM a respectat acest imperativ legal si regulamentar si, la data de 09/11/2011, prin Adresa nr.55 (anexa 6) l-a convocat pe Domnul Mircea Dan Geoana pentru data de 13/11/2011 la ora 14,15 pentru a se prezenta in fata membrilor CNAIM si a-si sustine punctul de vedere in legatura cu sesizarea ce urma a fi solutionata. 

Domnul Mircea Dan Geoana a refuzat sa dea curs acestei invitatii si, la data de 11/11/2011, intr-o scrisoare  adresata Biroului CNAIM (anexa 7) arata ca a primit invitatia pentru data de 13/11/2011, dar refuza sa participe la sedinta din data de 13/11/2011, daca aceasta sedinta va fi condusa de catre presedintele CNAIM, d’l Dan Sova, pe care de altfel l-a si recuzat. In afara acestui refuz frontal de a participa la sedinta CNAIM, nu a mai existat nici o alta comunicare oficiala a Domnului Mircea Dan Geoana prin care sa fi spus ca s-a razgandit si se va prezenta in fata CNAIM. 

In aceste conditii, la data de 13/11/2011, intre orele 12-13  avut loc o sedinta a Biroului CNAIM, sedinta in care a fost pronuntata Hotararea Biroului CNAIM nr.3/13/11/2011 (anexa 8) prin care a fost respinsa cererea de recuzare a presedintelui CNAIM Dan Sova, membrii Biroului CNAIM constatand:

•
din punct de vedere formal, institutia recuzarii presedintelui CNAIM nu este reglementata nici in Statutul PSD si nici in Regulamentul CNAIM;

•
pe fond, nici unul dintre motivele invocate de catre Domnul Mircea Dan Geoana in sustinerea acestei cereri nu sunt reale. 

Urmare a respingerii cererii de recuzare, sedinta plenului CNAIM urma sa fie condusa de catre presedintele Dan Sova, ceea ce insemna, conform comunicatului oficial remis de catre Domnul Mircea Dan Geoana, ca acesta din urma intelegea sa nu participe la sedinta Comisiei.

De asemenea, in contradictoriu cu cele sustinute in media de catre Domnul Mircea Dan Geoana,  trebuie subliniat si faptul ca lucrarile sedintei CNAIM din data de 13/11/2011 s-au desfasurat intr-un ritm normal, fara a fi accelerate in mod artificial, acest aspect fiind probat si de faptul ca CNAIM nu a avut pe rolul sau doar „Cazul Geoana”, ci a rezolvat si contestatia formulata de Ioana Pop, membru al PSD Maramures, impotriva alegerilor organizate la Municipiul Baia Mare, asa cum se poate observa din continutul procesului-verbal de sedinta ( anexa 9). 

Subliniem inca o data, in contradictoriu cu Domnul Mircea Dan Geoana, ca in privinta citarii si incercarii de audiere a domnniei sale, CNAIM a actionat in deplina legalitate si cu observarea atenta a tuturor regulilor statutare. Domnia sa este cel care a refuzat sa compara in fata CNAIM, ulterior incercand inducerea in eroare a opiniei publice si aducand serioase prejudicii de imagine PSD si membrilor CNAIM.

Pe fondul cauzei

Prin Hotararea BPN din data de 07/11/2011, s-a decis nominalizarea domnului Titus Corlatean pentru ocuparea functiei de Presedinte al Sentului si a domnului Mircea Geoana pentru ocuparea functiei de Presedinte al Comisiei de politica externa din Senat. In temeiul aceleiasi Hotarari a BPN, presedintele PSD Victor Ponta, alaturi de liderului grupului senatorial al PSD Ilie Sarbu si vice-presedintele PSD Ion Chelaru au fost mandatati sa poarte discutii cu Grupurile Parlamentare din Senat ale PSD si PNL in vederea demararii procedurilor. 

In aceeasi zi, 07/11/2011, la orele 15, la sedinta Grupului Senatorial PSD a fost luata in discutie schimbarea Domnului Mircea Dan Geoana si inlocuirea acestuia cu Titus Corlatean. In urma dezbaterilor propunerea a fost supusa la vot si membrii grupului au votat in unanimitate pentru punerea in practica acestei masuri, existand si 5 abtineri. In timpul sedintei Grupului Parlamentar domnul Mircea Dan Geoana s-a opus in mod direct deciziei BPN, nefiind de acord cu schimbarrea domniei sale din functia de presedinte al Senatului.

Odata ajunsi in plen, asa cum rezulta fara echivoc din stenograma sedintei Senatului din data de 07/11/2011( anexa 10), la inceputul Plenului erau prezenti 117 senatori ( lucru consemnat de insusi Mircea Dan Geoana), din care 63 apartineau USL. Totalul senatorilor USL este de 67, iar mobilizarea a fost masiva, mizandu-se pe elementul surpriza si pe absenta quasi-permanenta a senatorilor puterii.

Daca Domnul Mircea Dan Geoana ar fi respectat decizia BPN, acesta ar fi incredintat conducerea sedintei Sentului domnului Ion Chelaru ( vice-presedinte al Senatului), iar acesta ar fi supus la vot solicitarea PSD in Plen. In afara de prevederile Deciziei 601/2005( anexa 11) a Curtii Constitutionale care ne arata foarte clar ca grupul care detine presedintia Senatului poate oricand cere schimbarea Presedintelui Senatului cu un alt membru al Grupului Senatorial, aspectul pragmatic legat de votul in plen pe care il invoca in mod eronat Domnul Mircea Dan Geoana este ca, in mod concret, senatorii USL erau 63, iar cei ai puterii erau 54. Astfel incat, daca la inceputul sedintei Senatului s-ar fi supus la vot, in mod evident astazi domnul Titus Corlatean ar fi fost presedintele Senatului Romaniei. 

Precizam ca, in ipoteza in care ulterior, senatorii PD-L s-ar fi adresat Curtii Constitutionale pentru aspecte de procedura, acestia in mod evident nu ar fi avut castig de cauza, pentru cel putin doua considerente:

•
principiul constitutional si regulamentar, intarit si explicat prin Decizia Curtii Constitutionale nr.601/2005 fusese respectat, adica la presedintia Senatului s-ar fi aflat un alt membru al grupului politic ce detinea aceasta functie in baza algoritmului politic rezultat din alegeri ( adica in baza votului cetatenilor la alegerile din 2008); 

•
grupul PD-L a sustinut si subliniat in dezbaterile provocate in Martie 2010 de incercarea de revocare a Domnului Mircea Dan Geoana din functia de presedinte al Senatului ca „plenul Senatului” este suveran in chestiunea votului acordat pentru inlocuirea presedintelui acestei camere a Parlamentului Romaniei. ( anexa 12)

Concluzionand: Daca Domnul Mircea Dan Geoana ar fi respectat Decizia BPN al PSD si decizia Grupului senatorial PSD sprijinit de Grupul Senatorial PNL, astazi am fi detinut presedintia Senatului in persoana domnului Titus Corlatean. Actionand insa in mod vadit contrar celor doua decizii mentionate mai sus, Domnul Mircea Dan Geoana a acordat posibilitatea grupurilor PD-L si UNPR sa ceara doua pauze de consultari consecutive, pentru a parasi ulterior plenul si a evita atfel un vot in ce priveste functia de presedinte al Senatului. Dupa cum s-a putut constata, in sedintele Senatului din datele de 7 si 9 noiembrie ( care au avut loc inainte de sedinta CNAIM din data de 13/11/2011), Domnul Mircea Dan Geoana a fost pastrat in functia de presedinte al Senatului Romaniei cu sprijinul politic direct si nemijlocit al PD-L si UNPR si impotriva vointei PSD.

Constatand  cele de mai sus, Biroul CNAIM a pronuntat Hotararea nr.4 din data de 13/11/2011 ( anexa 13) prin care, in conformitate cu prevederile art.8 lit.g din Regulamnetul CNAIM, s-a luat decizia de a inainta plenului CNAIM propunerea de aplicare a sanctiunii excluderii din PSD a Domnului Mircea Dan Geoana. 

Analizand actele si faptele dosarului, CNAIM constata urmatoarele:

CNAIM  a fost sesizata pentru a pronunta un punct de vedere cu privire la nerespectarea de catre Domnul Mircea Dan Geoana a Hotararii BPN al PSD nr.52 din 07/11/2011.

CNAIM constata ca, prin actiunile sale, Domnul Mircea Dan Geoana a incalcat Hotararea BPN al PSD nr.52 din 07/11/2011, facandu-se vinovat prin actiunile sale de incalcarea art.30 lit.b, d, f si g din Statutul PSD.

Art.30 lit.b, d, f, g : „Membrii PSD au urmatoarele indatoriri:

b) [...] sa respecte Statutul PSD

d) sa contribuie la formarea si promovarea unui mod de lucru democratic [...] prin respectarrea hotararilor [...] adoptate de organele ierarhic superioare ale partidului si sa asigure aplicarea si respectarea acestora;

f) sa nu exprime in public, in numele partidului, pareri care contravin politicii si strategiei partidului sau hotararilor sale;

g) sa respecte disciplina de partid [...]”

CNAIM constata, de asemenea, ca actiunile Domnului Mircea Dan Geoana au consecinte deosebit de grave asupra PSD, intrucat pot duce la pierderea unei functii extrem de importante, anume cea de Presedinte al Senatului Romaniei, functie ce a revenit PSD ca urmare a votului direct exprimat de catre cetatenii Romaniei in scrutinul electoral din noiembrie 2008.

In aprecierea solutiei ce urmeaza a fi propusa Comitetului Executiv National al PSD, CNAIM va tine cont si de faptul ca Domnul Mircea Dan Geoana a mai fost sanctionat de doua ori in trecut, prima data cu avertisment ( art.31 lit a Statutul PSD) si a doua oara cu suspendare pe termen de 6 luni ( art. 31 lit.b a Statutului PSD).

Pentru aceste motive, in numele legii si al statutului PSD, plenul CNAIM 

In temeiul art.27 alin.4, 34 alin.4 teza finala si 163 lit.b din Statutul PSD, CNAIM inainteaza catre Comitetul Executiv National propunerea aplicarii sanctiunii prevazute de art.31 lit.d din Statutul PSD, respectiv excluderea din randurile membrilor PSD a Domnului Mircea Dan Geoana. 

Comitetul Executiv National va putea pronunta aplicarea acestei sanctiuni cu observarea prevederilor art.158 lit.i din Statutul PSD.

Prezenta Hotarare este definitiva si executorie si poate fi atacata doar in fata Congresului PSD in conformitate cu prevederile art.164 din Statutul PSD. In conformitate cu prevederile art. 16 alin.3 din Legea nr.14/2003 a partidelor politice si in conformitate cu prevederile art.3 alin.2 ale Regulamentului CNAIM prezenta Hotarare nu poate fi atacata in fata instantelor judecatoresti

Art.16 alin.3 Legea 14/2003: „Dobandirea sau pierderea calitatii de membru al unui partid politic este supusa numai jurisdictiei interne a partidului respectiv, potrivit statutului partidului”

Art.3 alin.2 Regulamentul CNAIM: „Masurile adoptate de Comisie in baza normelor statutare si a prezentului Regulament unt obligatorii si nu pot fi contestate in justitie intrucat au valoare de norma interna de partid pe care orice membru PSD a acceptat-o ca atare in momentul aderarii sale”.

Prezenta Hotarare a fost comunicata Comitetul Executiv National al PSD pentru a fi luata in dezbatere in sedinta din data de 22/11/2011.

Presedinte CNAIM






Dan Sova

Secretar CNAIM

Iasmina Parvulescu
